CELEX: 32008D1216(01)
Language: el
Date: 2008-11-27 00:00:00
Title: Απόφαση του Συμβουλίου, της 27ης Νοεμβρίου 2008 , για το διορισμό τριών μελών του διοικητικού συμβουλίου του Ευρωπαϊκού Οργανισμού Χημικών Προϊόντων

16.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/4
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 27ης Νοεμβρίου 2008
   για το διορισμό τριών μελών του διοικητικού συμβουλίου του Ευρωπαϊκού Οργανισμού Χημικών Προϊόντων
   (2008/C 320/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:
   
               (1)
            
            
               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του διοικητικού συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.
            
         
               (2)
            
            
               Με απόφαση της 7ης Ιουνίου 2007 (2), το Συμβούλιο διόρισε 27 μέλη στο διοικητικό συμβούλιο του Ευρωπαϊκού Οργανισμού Χημικών Προϊόντων.
            
         
               (3)
            
            
               Η φινλανδική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο της Φιλανδίας στο διοικητικό συμβούλιο και πρότεινε νέο εκπρόσωπο, ο οποίος θα διοριστεί για το χρονικό διάστημα μέχρι την 31η Μαΐου 2013.
            
         
               (4)
            
            
               Η λεττονική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο της Λεττονίας στο διοικητικό συμβούλιο και πρότεινε νέο εκπρόσωπο, ο οποίος θα διοριστεί για το χρονικό διάστημα έως την 31η Μαΐου 2011.
            
         
               (5)
            
            
               Η πορτογαλική κυβέρνηση ενημέρωσε το Συμβούλιο για την πρόθεσή της να αντικαταστήσει τον πορτογάλο εκπρόσωπο στο διοικητικό συμβούλιο και πρότεινε νέο εκπρόσωπο, ο οποίος θα διοριστεί για το χρονικό διάστημα έως την 31η Μαΐου 2011,
            
         ΑΠΟΦΑΣΙΖΕΙ:
   Άρθρο 1
   Ο κ. Pirkko KIVELÄ, φινλανδός υπήκοος, γεννηθείς την 23η Οκτωβρίου 1953, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση του κ. Jukka MALM, για το χρονικό διάστημα από τις 17 Δεκεμβρίου 2008 έως τις 31 Μαΐου 2013.
   Άρθρο 2
   Ο κ. Armands PLĀTE, λεττονός υπήκοος, γεννηθείς την 27η Φεβρουαρίου 1962, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση της κ. Ilze KIRSTUKA, για το χρονικό διάστημα από τις 17 Δεκεμβρίου 2008 έως τις 31 Μαΐου 2011.
   Άρθρο 3
   Η κ. Maria Fernanda SANTIAGO, πορτογαλίδα υπήκοος, γεννηθείσα την 28η Ιανουαρίου 1948, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση του κ. António Nuno FERNANDES GANÇALVES HENRIQUES για το χρονικό διάστημα από τις 17 Δεκεμβρίου 2008 έως τις 31 Μαΐου 2011.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 27 Νοεμβρίου 2008.
   
   
      (1)  ΕΕ L 396 της 30.12.2006, σ. 1.
   
      (2)  ΕΕ C 134 της 16.6.2007, σ. 6.